**ZAPISNIK**

s 30. sjednice Upravnog vijeća Dvora Trakošćan održane dana 02.07.2024. u Upravi Dvora Trakošćan s početkom u 11,30 sati.

Prisutni: dr.sc. Vesna Pascuttini Juraga, predsjednica

Andreja Srednoselec, zamjenica predsjednice

Ljerka Šimunić, članica

Nedeljka Vodolšak, članica

dr.sc. Goranka Horjan, ravnateljica

Tanja Ferčec, voditeljica računovodstva

Ines Sekol, tajnica ustanove

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**D N E V N I R E D**

|  |  |
| --- | --- |
| 1. | Usvajanje dnevnog reda |
| 2. | Usvajanje Zapisnika s 28. sjednice Upravnog vijeća od 19.03.2024. godine |
| 3. | Usvajanje Zapisnika s 29. sjednice Upravnog vijeća (elektronske) od 27. i 28.05.2024. godine |
| 4. | Usvajanje Programa rada i razvitka Dvora Trakošćan za 2025. godinu |
| 5. | Donošenje Odluke o usvajanju polugodišnjeg Izvještaja o izvršenju  Financijskog plana Dvora Trakošćan za 2024. godinu |
| 6. | Donošenje Odluke o ispravku rezultata poslovanja iz 2022. godine (uplata sredstava od strane APPRRR-a) |
| 7. | Donošenje Odluke o ispravku rezultata poslovanja iz 2023. godine  (povrat više uplaćenih sredstava HZZ-u) |
| 8. | Donošenje Odluke o ispravku rezultata poslovanja iz 2023. godine  (uplata sredstava od strane Državnog proračuna za Energetsku obnovu pomoćne zgrade) |
| 9. | Donošenje Odluke o usvajanju IV. izmjena i dopuna Plana nabave Dvora Trakošćan za 2024. godinu |
| 10. | Davanje Suglasnosti za sklapanje ugovora o izvođenju radova energetske obnove pomoćne zgrade Dvora Trakošćan |
| 11. | Davanje Suglasnosti za pokretanje postupka nabave i sklapanje ugovora za sanaciju i građevinske zahvate na stazama, klizištima i odvodnji |
| 12. | Davanje Suglasnosti za sklapanje ugovora o opskrbi električnom energijom |
| 13. | Donošenje Odluke o iznosu naknade troškova za rad u Upravnom vijeću Dvora Trakošćan |
| 14. | Ostala pitanja |

**Ad 1.) Usvajanje dnevnog reda**

Predsjednica je zamolila članove da glasaju o usvajanju predloženog dnevnoga reda 30. sjednice.

**Zaključak: Upravno vijeće je jednoglasno usvojilo dnevni red.**

**Ad 2.) Usvajanje Zapisnika s 28. sjednice Upravnog vijeća od 19.03.2024. godine**

Predsjednica je zamolila članove Upravnog vijeća da na temelju uvida u zapisnik s 28. sjednice koji im je bio poslan elektronskom poštom glasaju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik s 28. sjednice Upravnog vijeća od**

**19.03.2024. godine.**

**Ad 3.) Usvajanje Zapisnika s 29. sjednice Upravnog vijeća (elektronske) od 27. i 28.05.2024.**

**godine**

Predsjednica je zamolila članove Upravnog vijeća da na temelju uvida u zapisnik s 29. sjednice koji im je bio poslan elektronskom poštom glasaju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik s 29. sjednice Upravnog vijeća od**

**27. i 28.05.2024. godine.**

**Ad 4.) Usvajanje Programa rada i razvitka Dvora Trakošćan za 2025. godinu**

Ravnateljica je članovima Upravnog vijeća predstavila Program rada i razvitka Dvora Trakošćan za 2025. godinu. Uz opći dio koji se sastoji od uvoda i sažetka djelokruga ustanove i razmatra ono što nam je u fokusu u 2025. godini Programa rada i razvitka sadrži:

1. redovnu programsku djelatnost i
2. posebne stručne programe.

Planirane su tri izložbe: „Juraj Drašković – 500 godina“, „Lovačka kultura, tradicija i etika“ i „Vojni prikazi 18. stoljeća u dvorcu Trakošćan“ te gostovanje izložbe „Tko tu koga ženi?“ u Muzeju Turopolja. Ususret izložbama provelo bi se prethodno istraživanje na temu dvoraca, utvrda i lovstva u Grazu, a izložbe će pratiti edukativne aktivnosti i događanja. U suradnji s kolegama iz Tiflološkog muzeja izraditi će se program razvoja pristupačnosti stalnog postava.

Uz program preventivne zaštite koji uključuje očuvanje muzejskih zbirki odnosno poboljšavanje sigurnosti predmeta i zbirki planirani su restauracija slika i okvira te saniranje kapilarne vlage pomoću sustava PROsystem.

U sklopu međunarodne kulturne suradnje planiran je rad ravnateljice u svjetskoj međunarodnoj organizaciji ICOM te gostovanje izložbe izložbe „Tko tu koga ženi?“ u samostanskom kompleksu Muzeja Arouca u Portugalu i gostovanje izložbe „Etimologija Trakošćana“ u Shanghai Art Collection Muzeju u Kini.

Razviti će se dokumentacijski sustav muzejske ustanove, a marketinške aktivnosti će uključiti povećanje prepoznatljivosti novog branda Dvora Trakošćan i stvaranje nove publike te sudjelovanje na turističkim sajmovima HTZ-a zbog prezentacije i promocije Dvora Trakošćan široj publici.

Što se tiče investicija one uključuju: pribavljanje dodatnih sredstava za energetsku obnovu pomoćne zgrade Dvora Trakošćan te njeno unutarnje opremanje, rekonstrukciju kotlovnice i sistema centralnog grijanja, uređenje dotrajale opreme sanitarnih čvorova zbog dotrajalosti instalacija i naplatu korištenja sanitarnog čvora te nabavu opreme za održavanje park šume

Nakon kraće rasprave Upravno vijeće je jednoglasno donijelo Odluku o usvajanju Programa rada i razvitka Dvora Trakošćan za 2025. godinu koji je rezultat prijedloga stručnjaka muzeja te ga je Stručno vijeće preporučilo na usvajanje Upravnom vijeću.

**Zaključak: Upravno vijeće je jednoglasno donijelo Program rada i razvitka Dvora Trakošćan**

**za 2025. godinu.**

**Ad 5.) Donošenje Odluke o usvajanju polugodišnjeg Izvještaja o izvršenju Financijskog plana**

**Dvora Trakošćan za 2024. godinu**

Voditeljica računovodstva Tanja Ferčec je članovima Upravnog vijeća detaljno izložila polugodišnji Izvještaj o izvršenju Financijskog plana Dvora Trakošćan za 2024. godinu sa sljedećim financijskim pokazateljima:

|  |  |  |  |
| --- | --- | --- | --- |
| **PRIHODI**  **01.01.-30.06.2024.** | **IZVRŠENJE** | **PLAN** | **INDEKS IZVRŠENJA/**  **TEKUĆI PLAN** |
| Iz proračuna | 345.599,23 | 1.261.312,00 | 27,40 % |
| Vlastiti prihodi | 60.236,22 | 86.000,00 | 70,04 % |
| Ostali prihodi za posebne namjene | 171.766,50 | 309.020,00 | 55,58 % |
| Ostale pomoći i darovnice | 78.067,65 | 15.900,00 | 490,99 % |
| Prihodi od prodaje građevinskih objekata | 0,00 | 0,00 | - |
| **UKUPNO PRIHODI** | **655.669,60** | **1.672.232,00** | **39,21 %** |

|  |  |  |  |
| --- | --- | --- | --- |
| **RASHODI**  **01.01.-30.06.2024.** | **IZVRŠENJE** | **PLAN** | **INDEKS IZVRŠENJA/**  **TEKUĆI PLAN** |
| Iz proračuna | 375.445,50 | 1.261.312,00 | 29,77 % |
| Vlastiti prihodi | 162.508,43 | 176.975,33 | 91,83 % |
| Ostali prihodi za posebne namjene | 241.335,23 | 451.480,67 | 53,45 % |
| Ostale pomoći i darovnice | 10.479,38 | 11.495,00 | 91,16 % |
| **UKUPNO PRIHODI** | **789.768,54** | **1.901.263,00** | **41,54 %** |

**Zaključak: Upravno vijeće je jednoglasno donijelo Odluku o usvajanju polugodišnjeg**

**Izvještaja o izvršenju Financijskog plana Dvora Trakošćan za 2024. godinu.**

**Ad 6.) Donošenje Odluke o ispravku rezultata poslovanja iz 2022. godine (uplata sredstava**

**od strane APPRRR-a)**

Voditeljica računovodstva Tanja Ferčec je članove Upravnog vijeća obavijestila da je izvršena uplata sredstva od strane APPRRR-a za projekt sanacije staze oko Trakošćanskog jezera (II. etapa) i da je potrebna korekcija stanja na pojedinim kontima stoga je donesena Odluka o ispravku rezultata poslovanja iz 2022. godine sa sljedećim sadržajem:

„I.

Ovom Odlukom provodi se ispravak knjiženja rezultata poslovanja iskazan u glavnoj knjizi Dvora Trakošćan. Početno stanje na kontu 9221 – višak prihoda iznosi 408.442,00 €.

II.

Rezultat poslovanja iz točke I. ostaje nepromijenjen u iznosu od 408.442,00 €, ali je zbog uplate sredstava od strane APPRRR-a potrebna korekcija na način da se stanje na kontu 9221 – višak prihoda (izvor financiranja 52 – ostale pomoći i darovnice) umanji za 58.952,15 €, a istovremeno konto 9221 – višak prihoda (izvor financiranja 43 - ostali prihodi za posebne namjene) poveća za iznos od 58.952,15 €.

III.

Nakon izvršenog ispravka u poslovnim knjigama Dvora Trakošćan rezultat poslovanja ostaje isti i iznosi 408.442,00 €.

IV.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o ispravku rezultata poslovanja iz**

**2022. godine.**

**Ad 7.) Donošenje Odluke o ispravku rezultata poslovanja iz 2023. godine (povrat više**

**uplaćenih sredstava HZZ-u)**

Voditeljica računovodstva Tanja Ferčec je članove Upravnog vijeća obavijestila da je izvršen povrat više uplaćenih sredstava HZZ-u (pripravnica je zaposlena u ustanovi) i da je potrebna korekcija stanja na pojedinim kontima stoga je donesena Odluka o ispravku rezultata poslovanja iz 2023. godine sa sljedećim sadržajem:

„I.

Ovom Odlukom provodi se ispravak knjiženja rezultata poslovanja iskazan u glavnoj knjizi Dvora Trakošćan. Početno stanje na kontu 9221 – višak prihoda iznosi 408.442,00 €.

II.

Rezultat poslovanja iz točke I. zbog povrata više uplaćenih sredstava HZZ-u, treba korigirati na način da se stanje na kontu 9221 umanji za 5.384,08 € tj. odobrava se osnovni račun 9221 – višak prihoda (izvor financiranja 52 – ostale pomoći i darovnice u iznosu od 2.377,06 € i izvor financiranja 43 ̶ ostali prihodi za posebne namjene) u iznosu od 3.007,02 €.

III.

Nakon izvršenog ispravka u poslovnim knjigama Dvora Trakošćan novi rezultat poslovanja iznosi 403.057,92 €.

IV.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o ispravku rezultata poslovanja iz**

**2023. godine.**

**Ad 8.) Donošenje Odluke o ispravku rezultata poslovanja iz 2023. godine (uplata sredstava**

**od strane Državnog proračuna za Energetsku obnovu pomoćne zgrade)**

Voditeljica računovodstva Tanja Ferčec je članove Upravnog vijeća obavijestila da je izvršena uplata sredstva od strane Državnog proračuna za Energetsku obnovu pomoćne zgrade i da je potrebna korekcija stanja na pojedinim kontima stoga je donesena Odluka o ispravku rezultata poslovanja iz 2023. godine sa sljedećim sadržajem:

„I.

Ovom Odlukom provodi se ispravak knjiženja rezultata poslovanja iskazan u glavnoj knjizi Dvora Trakošćan. Početno stanje na kontu 9221 – višak prihoda iznosi 408.442,00 €.

II.

Rezultat poslovanja iz točke I. ostaje nepromijenjen u iznosu od 408.442,00 €, ali je zbog uplate sredstava iz Državnog proračuna za Energetsku obnovu pomoćne zgrade potrebna korekcija na način da se stanje na kontu 9221 – višak prihoda (izvor financiranja 52 – ostale pomoći i darovnice) umanji za 16.865,50 €, a istovremeno konto 9221 – višak prihoda (izvor financiranja 43 ̶ ostali prihodi za posebne namjene) poveća za iznos od 16.865,50 €.

III.

Nakon izvršenog ispravka u poslovnim knjigama Dvora Trakošćan novi rezultat poslovanja iznosi 408.442,00 €.

IV.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o ispravku rezultata poslovanja iz**

**2023. godine.**

**Ad 9.) Donošenje Odluke o usvajanju IV. izmjena i dopuna Plana nabave Dvora Trakošćan**

**za 2024. godinu**

Ravnateljica i tajnica ustanove Ines Sekol su članovima Upravnog vijeća izložile IV. izmjene i dopune Plana nabave Dvora Trakošćan za 2024. godinu. U odnosu na III. izmjene i dopune Plana nabave Dvora Trakošćan za 2024. godinu dodan je jedan predmet nabave, a četiri su se predmeta nabave mijenjala.

Dodan je predmet nabave izrade glavnog projekta uređenja pristupa i platoa za kapelu sv. Križa.

Izmijenjeni su sljedeći predmeti nabave:

* opskrba električnom energijom
* sanacija i građevinski zahvati na stazama, klizištima i odvodnji
* izrada glavnog projekta sanacije pješačke staze
* vođenje projekta gradnje – Energetska obnova pomoćne zgrade Dvora Trakošćan

**Zaključak: Upravno vijeće je jednoglasno donijelo Odluku o usvajanju IV. izmjena i dopuna**

**Plana nabave Dvora Trakošćan za 2024. godinu**

**Ad 10.) Davanje Suglasnosti za sklapanje ugovora o izvođenju radova energetske obnove**

**pomoćne zgrade Dvora Trakošćan**

Ravnateljica je obavijestila članove Upravnog vijeća da je Ministarstvo kulture i medija dalo je suglasnost za sklapanje ugovora o javnoj nabavi i osiguranje dodatnih sredstava za realizaciju projekta energetske obnove pomoćne zgrade Dvora Trakošćan. Sukladno Statutu Muzeja Dvor Trakošćan suglasnost treba dati i Upravno vijeće stoga je donesena odluka o davanju suglasnosti sa sljedećim sadržajem:

„Članak 1.

Ova Suglasnost daje se za sklapanje ugovora o izvođenju radova energetske obnove pomoćne zgrade Dvora Trakošćan nakon provedenog postupka javne nabave.

Članak 2.

Utvrđuje se da je Ministarstvo kulture i medija dalo Suglasnost za sklapanje ugovora o javnoj nabavi i osiguranje dodatnih sredstava za realizaciju projekta energetske obnove pomoćne zgrade Dvora Trakošćan, Klasa: 402-01/23-03/0072, Urbroj: 532-02-04-01/7-24-11 dana 3. lipnja 2024. godine.

Članak 3.

Temeljem suglasnosti Ministarstva kulture i medija iz članka 2. ove Suglasnosti te sukladno članku 30. Statuta Muzeja Dvor Trakošćan, Klasa: 011-01/23-01/2, Urbroj: 2186-13-2-02-23-1 od 02.11.2023. godine, daje se suglasnost ravnateljici Muzeja za sklapanje ugovora o izvođenju radova energetske obnove pomoćne zgrade Dvora Trakošćan s odabranim ponuditeljem Vodoprivreda-Zagorje d.o.o. u iznosu od 462.338,30 eura bez PDV-a, odnosno 577.922,88 eura sa PDV-om

Članak 4.

Ova Suglasnost stupa na snagu prvi dan od izdavanja.“

**Zaključak: Upravno vijeće je jednoglasno dalo Suglasnost za sklapanje ugovora o izvođenju**

**radova energetske obnove pomoćne zgrade Dvora Trakošćan.**

**Ad 11.) Davanje Suglasnosti za pokretanje postupka nabave i sklapanja ugovora za sanaciju**

**i građevinske zahvate na stazama, klizištima i odvodnji**

Ravnateljica je obavijestila članove Upravnog vijeća da je sukladno Statutu Muzeja Dvor Trakošćan potrebno dati suglasnost za pokretanje postupka nabave i sklapanja ugovora za sanaciju i građevinske zahvate na stazama, klizištima i odvodnji stoga je Upravno vijeće donijelo odluku o davanju suglasnosti sa sljedećim sadržajem:

„Članak 1.

Ova Suglasnost daje se za pokretanje postupka javne nabave male vrijednosti te sklapanje ugovora temeljem provedenog postupka za nabavu radova sanacije i građevinskih zahvata na stazama, klizištima i odvodnji, evidencijski broj nabave MV-5/2024

Članak 2.

Sukladno Planu nabave za 2024. te njegovim izmjenama i dopunama, procijenjena vrijednost nabave iz članka 1. ove suglasnosti iznosi 125.000,00 bez PDV-a.

Članak 3.

Prema procijenjenoj vrijednosti iz članka 2. ove Suglasnosti cijena nabavljenih radova će prelaziti vrijednost od 13.270,00 eura pa se, sukladno članku 30. Statuta Muzeja Dvor Trakošćan, Klasa: 011-01/23-01/2, Urbroj: 2186-13-2-02-23-1 od 02.11.2023. godine, daje suglasnost ravnateljici Muzeja za provođenje postupaka nabave i sklapanje ugovora.

Prema procijenjenoj vrijednosti iz članka 2. ove Suglasnosti cijena nabavljenih radova će prelaziti vrijednost od 39.810,00 eura te će se zatražiti i suglasnost Osnivača za pokretanje postupka javne nabave, sve sukladno člancima 15. i 30. Statuta Muzeja Dvor Trakošćan.

Članak 4.

Ova Suglasnost stupa na snagu s danom ishođene suglasnosti od strane Osnivača iz članka 3. stavka 2.“

**Zaključak: Upravno vijeće je jednoglasno dalo suglasnost za pokretanje postupka nabave i**

**sklapanje ugovora za sanaciju i građevinske zahvate na stazama, klizištima i**

**odvodnji.**

**Ad 12.) Davanje Suglasnosti za sklapanje ugovora o opskrbi električnom energijom**

Ravnateljica je obavijestila članove Upravnog vijeća da je sukladno Statutu Muzeja Dvor Trakošćan potrebno dati suglasnost za sklapanje ugovora o opskrbi električnom energijom sa sljedećim sadržajem:

„Članak 1.

Ova Suglasnost daje se za sklapanje ugovora o opskrbi električnom energijom temeljem provedenog postupka javne nabave koji je proveo Središnji državni ured za središnju javnu nabavu za korisnike okvirnih sporazuma.

Članak 2.

Dvor Trakošćan korisnik je okvirnog sporazuma sklopljenog između Središnjeg državnog ureda za središnju javnu nabavu i odabranog ponuditelja HEP-Opskrba d.o.o. temeljem Odluke Vlade RH 2017 .

Članak 3.

Prema prijedlogu ugovora u prilogu i planiranim potrebama, cijena nabavljene električne energije će prelaziti vrijednost od 13.270,00 eura pa se, sukladno članku 30. Statuta Muzeja Dvor Trakošćan, Klasa: 011-01/23-01/2, Urbroj: 2186-13-2-02-23-1 od 02.11.2023. godine, daje suglasnost ravnateljici Muzeja za sklapanje ugovora o opskrbi električnom energijom s HEP-Opskrbom d.o.o. u vrijednosti od 34.786,27 eura bez PDV-a, odnosno 39.308,49 eura sa PDV-om na rok od 24 mjeseca.

Članak 4.

Ova Suglasnost stupa na snagu prvi dan od izdavanja.“

**Zaključak: Upravno vijeće je jednoglasno dalo Suglasnost za sklapanje ugovora o opskrbi**

**električnom energijom.**

**Ad 13.) Donošenje Odluke o iznosu naknade troškova za rad u Upravnom vijeću Dvora**

**Trakošćan**

Na temelju prijedloga ravnateljice Dvora Trakošćan i članka 30. Statuta Muzeja Dvor Trakošćan Klasa: 011-01/23-01/2, Urbroj: 2186-13-2-02-23-1 od 02.11.2024. godine, Upravno vijeće je donijelo Odluku o iznosu naknade troškova za rad u Upravnom vijeću Dvora Trakošćan sa sljedećim sadržajem:

„Članak 1.

Članovi Upravnog vijeća Dvora Trakošćan imaju pravo na naknadu troškova za rad u Upravnom vijeću u iznosu od 65,00 EUR po sjednici.

Predsjednica Upravnog vijeća ima pravo na naknadu troškova za rad u Upravnom vijeću u iznosu od 100,00 EUR po sjednici.

Dodatno, iznos naknade uvećat se za troškove korištenja privatnog automobila za službene svrhe članovima koji na sjednice dolaze privatnim automobilom u iznosu od 0,50 eura po prijeđenom kilometru te ostale troškove koji se odnose na cestarinu, tunelarinu i sl.

Članak 2.

Iznosi naknada članovima i predsjednici Upravnog vijeća utvrđuju se u neto iznosu te podliježu obvezi obračuna svih doprinosa i poreza sukladno Zakonu o porezu na dohodak.

Naknada članovima i predsjednici Upravnog vijeća isplaćuje se na tekući/žiro račun primatelja naknade u roku od sedam dana od dana održavanja sjednice.

Članak 3.

Danom stupanja na snagu ove Odluke prestaje važiti Odluka o iznosu naknade troškova za rad u Upravnom vijeću Dvora Trakošćan, Klasa: 007-01/23-01/4, Urbroj: 2186-13-2-02-23-4 od 25.05.2023. godine

Članak 4.

Ova Odluka stupa na snagu danom donošenja.“

**Zaključak: Upravno vijeće je jednoglasno donijelo Odluku o iznosu naknade troškova za rad**

**u Upravnom vijeću Dvora Trakošćan.**

**Ad 14.) Ostala pitanja**

Pod točkom Ostala pitanja ravnateljica se zahvalila članovima Upravnog vijeća na uspješnoj suradnji pošto im mandat završava 28. srpnja.

Sjednica je završila s radom u 12.30 sati.

Klasa:

Urbroj:

U Trakošćanu,

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_